Biyyoonni Waadaa tana seenan namni hundi mirga barnoota argachuu kan qabu tahuu isaa ni fudhatan. Barnoonni kallattii ulfinaafi kabaja ilma namaa guutummaatti guddisuu dandahuun qajeelfamuu akka qabuufii mirgoota namoomaafi bilisummaawwan bu'uraawoof ulfina kennu kan cimsu tahuu akka qabus itti waliigalaniiru. Barnoonni namni hundi hawaasa walaba ta’e keessatti hirmaannaa hiika qabeessa akka qabaatu kan dandeessisu, biyyoota hunda, qomoowwan, gosoota, ykn kutaalee amantaa giddutti waliif galuu, waldandahuufii obbolummaa kan cimsuufii sochii Dhaabbanni Mootummoota Gamtoomanii nageenya eeguuf taasisu kan deeggaru akka tahu irratti waliigalaniiru.